Эндру Флэтчэр

Эндру Джон Леанард Флэтчэр (, мянушка — «Fletch»; ) — брытанскі музыкант. Адзін з заснавальнікаў і клавішнік гурта «Depeche Mode».

 Кар’ера 

 Depeche Mode 
Fletch спачатку граў на бас-гітары ў гурце Вінса Кларка, але потым сеў за сінтэзатар у гурце Composition of Sound, у якім ужо гралі Кларк з Мартынам Горам. У 1980 годзе музыкі заснавалі Depeche Mode і ўзялі вакалістам Дэйва Гаана. Fletch ніколі не быў на першым плане ў гурце, але выконваў функцыі менеджара. Ён адзіны ўдзельнік гурта, які не напісаў ніводнай песні для рэпертуару, хаця ў інтэрв’ю ён сцвярджаў, што спрабаваў пісаць песні раней.

 Абавязкі ў Depeche Mode 
Шмат каго з аматараў Depeche Mode здзіўляе тое, што Флэтчэр грае на бас-гітары, займаецца праграмаваннем сінтэзатараў. У той жа час на канцэртах і рэпетыцыях ён грае на клавішных.

Флэтчэр узяў на сябе абавязкі «агента па сувязях з грамадскасцю» — менавіта ён увесь час аб’яўляе навіны гурта, як гэта было пра падрабязнасці альбомаў Exciter у 2001 годзе і Playing the Angel у 2004 і 2005 гадах, галоўным чынам для прэсы.

Кажуць, што гэта Флэтчэр аб’ядноўвае гурт у адно, ён спрыяў кампрамісу пры раздзяленні аўтарства песень на альбоме Playing the Angel паміж Гэханам ды Горам.

 Папулярнасць 
Флэтчэра часта папракаюць за тое, што ён робіць замалы ўнёсак у музыку Depeche Mode. Гэта выклікана, галоўным чынам, тым, што ад яго мала патрабавалася, калі ў гурце быў Алан Уайлдэр. Зараз Эндру значна больш заняты інструментальнымі партыямі. Так, ён грае на бас-гітары ў песьні «A Pain That I’m Used To» з альбому Playing the Angel, як сцвярджае прадзюсар альбому Бэн Хілье, да таго ж можна пабачыць, як Эндру грае на бас-гітары ў песьні «The Sinner in Me» (відэа праз старонку Fletchcam  і на дадатковым дыску да гэтага альбому) і ў песні «Clean and Surrender» перыяду запісу альбому Playing the Angel (the Depeche Mode Receiver ).

Нягледзячы на нападкі з боку прэсы, кажуць, што Флэтчэр выдатны інструменталіст. Ён грае большасць партый на сінтэзатарах падчас выступаў на сцэне, хаця больш складаныя аранжыроўкі зробленыя прафесійнымі студыйнымі музыкантамі (а таксама Аланам Уайлдэрам у перыяд з 1982 да 1995 года). Калі Алан Уайлдэр далучыўся да гурта ў пачатку 1982 года, Флэтчэр узяў на сябе абавязкі менеджара, і ў музычным плане яго роля зводзілася да агульных прапаноў, якія ператвараліся ў песні Гора ды Гэхана.

 Спроба сольнай кар’еры 
Цікавым застаецца той факт, што паводле афіцыйнай біяграфіі Depeche Mode, Fletch запісаў сольны альбом з назвай Toast Hawaii. Назву ўзялі ад любімай стравы музыканта, якую рабілі ў студыйнай сталовай. Матэрыял запісваўся падчас працы над альбомам Some Great Reward у 1984 годзе. Усе песні альбому — кавер-версіі чужых песень, якія спявае Флэтчэр. Вядома, што ў запісе альбому удзельнічалі Алан Уайлдэр або Марцін Гор, або разам — яны гралі на піяніна, а фатаграфію для вокладі зрабіў Уайлдэр. Выпусціць альбом не ўдалося — не згадзіўся Daniel Miller, так што зараз ён існуе толькі ў некалькіх экземплярах. Флэтчэр — адзіны ўдзельнік гурта, які не спявае на студыйных альбомах (за выключэннем схаванай песьні «Crucified» на альбоме Violator, партыі чацвертага голасу папрыканцы песні «New Life», песьні «Condemnation», у якой ён, кажуць, спеў партыю фонавага голасу разам з Горам і Уайлдэрам і «The Sun and the Rainfall», дзе пад канец чутны словы «All that I’m saying…» — «Усё, што я спяваю…» з правага каналу). Нягледзячы на тое, што на канцэртах бачна, як Флэтчэр спявае, яго голас звычайна чутны толькі праз калонкі-маніторы на сцэне.

 Праект Toast Hawaii і кар’ера DJ 
Некалькі гадоў таму Эндзі Флэтчэр заснаваў кампанію Toast Hawaii, якая, верагодна, атрымала назву паводле нявыпушчанага альбому і стваралася для раскруткі гурта Client. У кастрычніку 2006 года на сайце Часопісу Side-Line Magazine  было абвешчана, што Client разарвалі дагавор з кампаніяй Toast Hawaii, што паставіла пад сумнеў яе далейшае існаванне.

Акрамя ўсяго сказанага, Флэтчэр таксама час ад часу займаецца дыск-жакействам. Большасць яго канцэртаў, у якіх ён выступаў у якасці дыск-жакея, адбыліся ў сумесным турнэ з гуртом Client. Ён выступаў у стандартным стылі «дыск-жакейства ў ванне» — рабіў кампіляцыю з урыўкаў песень. Людзі, якія прыйходзілі на канцэрты, атрымліваць асалоду ад урыўкаў песень Depeche Mode. Адзін такі канцэрт быў запісаны на відэа, а запіс выпушчаны пад назвай «Andy Fletcher: One Night in Warsaw.» Улетку 2007 года Флэтчэр зрабіў невялікае турнэ, галоўным чынам па Італіі.

 Асабістае жыццё 
Сам Эндру Флэтчэр — старэйшы сын у сям’і Джона і Джой, яго сясцёр клічуць Сюзана (), Кэран (), брата — Сімон (). Напачатку 1980-х Эндру на працягу амаль што года сустракаўся з англійскай актрвсай Джэніфэр Саўндэрс (). Зараз ён ужо 14 гадоў жанаты на Грарніі () (вымаўляецца 'Grar-nee-ah'), гадуе дваіх дзетак, Мэган () і Джо ().

 Спасылкі 
 depeche mode dot com

Катэгорыя:Музыканты Вялікабрытаніі
Катэгорыя:Depeche Mode